作者:羅貫中
標題:宋太祖龍虎風雲會・滾繡球
內容:銀臺上畫燭明，金爐內寶篆香。(普執壺斟酒科)(正末唱)不當煩老兄自斟佳釀，(旦進酒科)(正末唱)何須教嫂嫂親捧霞觴！(普雲)陛下，臣妻與臣乃糟糠之妻也。(正末唱)卿道是糟糠妻不下堂。朕須想貧賤交不可忘。常言道表壯不如裡壯，妻若賢夫免災殃。(雲)朕得卿，卿得嫂嫂，可比四個古人。(唱)朕得卿呵，正如太甲逢伊尹；卿得嫂嫂呵，卻似梁鴻配孟光，則願的福壽綿長。